বাগেরহাট, ২১ জুন (শীর্ষ নিউজ ডটকম): বাগেরহাট সদর উপজেলার গোটাপাড়া-কালিদিয়া এলাকার বিশিষ্ট মুক্তিযোদ্ধা সেখ সাইদুর রহমান মোশা (৬৩) ইন্তেকাল করেছেন। (ইন্না লিল্লাহি.......রাজেউন)। আজ মঙ্গলবার সকালে হৃদযন্ত্রের ক্রিয়া বন্ধ হয়ে  তিনি ইন্তেকাল করেন।  পারিবারিক সূত্রে জানা যায়, সেখ সাইদুর রহমান মোশা খুলনায় রেলওয়ে পুলিশ বিভাগে কর্মরত ছিলেন। আজ সকালে বাসা থেকে অফিসে আসার পথে আকস্মিকভাবে তার হৃদক্রিয়া বন্ধ হয়। এ সময় স্থানীয়রা তাকে হাসপাতালে নিয়ে আসলে কর্তব্যরত চিকিৎসক তাকে মৃত ঘোষণা করেন। মৃত্যুকালে তিনি স্ত্রী, ১ ছেলে ও ২ মেয়েসহ আত্মীয়-স্বজন ও গুণগ্রাহী রেখে গেছেন।  তার ভাই অবসরপ্রাপ্ত সেনা সদস্য শেখ শাহজান জানান, আজ সন্ধ্যায় পারিবারিক কবর স্থানে রাষ্ট্রীয় মর্যাদায় তাকে দাফন করা হবে।   (শীর্ষ নিউজ  ডটকম/প্রতিনিধি/ওআর/শাসি/১৭.০২ ঘ.)